子莊約況之遊西溪不至任有詩次其韻
作者：蘇過
朝代：宋

paragraphs: 邊城無一娛，孰云從軍樂。
惟有退食間，柴門可羅雀。
念我江湖人，久不負漁樵約。
安得漫浪遊，時解冠带縛。
令尹我輩人，孤標寡然諾。
晚逢任參軍，詩思湧泉落。
裹飯從子來，隱几訪南郭。
庶結三友懽，一笑忘杯酌。
西溪淥已漲，渚柳風交錯。
目斷君不來，孤鴻沒山脚。